AlexejDobrolubov/national_council_slovak_2010 huggingface dataset:
12. schôdza NR SR - 3.deň - B. popoludní
Dátum: 2024-04-18
Poslanec: Dubéci, Martin (PS)
Druh vystúpenia: Vystúpenie s faktickou poznámkou

78. Ďakujem za slovo, pán predsedajúci. Ja len teda, sa tu otvorila diskusia o charaktere a motivácii pána poslanca Štefunka, tak ja by som k tomu chcel prispieť teda, že on normálne je takýto, nemusí byť v parlamentnej rozprave, nesúvisí to ani s počtom volebných období, v ktorých bol zvolený na výkon funkcie poslanca. On tomu tak verí, no tak sú tu aj takíto ľudia a myslím si, že je to len fajn a ja to veľmi oceňujem, spolupracujem s ním roky a je to veľká radosť. Potom sa tu nám otvorila, vlastne vyvolala taká diskusia o zmysle toho, že kde má prebiehať tá diskusia, ja tomu rozumiem, aj tu od kolegov od SaS, že teda však sú tu nejaké formálne pravidlá, sú tu nejaké neformálne pravidlá. Ja si stále myslím, že by sme sa mali snažiť priblížiť k demokratickým ideálnym inštitúciám, nechcem povedať že západným demokratickým inštitúciám, kde proste však je rozprava v Národnej rade, existuje rokovací poriadok, ostatne aj pán poslanec Dostál je tu, by som povedal, majster rokovacieho poriadku tohto pléna, tak aj práve v tomto poslaneckom klube by som videl že veľkého advokáta rokovacieho poriadku a formálnych pravidiel. A preto by som aj apeloval na pána ministra, ja si myslím, že tie argumenty tu boli a jasne, že však rozhodne sa väčšina, ako sa rozhodne, je to mocenské rozhodnutie, je to ako, ako, ako chce, ale tie argumenty sú tak vážne, tie pozmeňova... tie pozmeňováky sú tak zásadné, že navrhnúť hlasovanie namiesto piatej dnes na utorok o sedemnástej, či kedy máme vlastne najbližšie to hlasovanie, je úplne bez problémov, si myslím, že to je (reakcia z pléna) jasné, no tak potom vidíte, tak parlamentné mechanizmy fungujú. Ďakujem pekne.
12. schôdza NR SR - 1.deň - B. popoludní
Dátum: 2024-04-16
Poslanec: Dubéci, Martin (PS)
Druh vystúpenia: Vystúpenie s faktickou poznámkou

131. Ďakujem za slovo, aj ja takisto by som len pripomenul pánovi ministrovi, že máme na Ústavnom súde bezodkladné opatrenie, v ktorom sa na, koľkých? Štyridsiatich stranách píšu vážne obavy o stav právneho štátu, tak, pán minister, nevyberajte si len jednu vec, pozrite sa na ten celok. Ďakujem pekne.
9. schôdza NR SR - 16. deň - A. dopoludnia
Dátum: 2024-02-27
Poslanec: Dubéci, Martin (PS)
Druh vystúpenia: Vystúpenie s faktickou poznámkou

233. Ďakujem za slovo, pán predsedajúci, a teda môžem možno aj za nás za poslanecký klub povedať pani poslankyni Kolíkovej, že teda sa plne stotožňujem s tým, čo povedala, lebo myslím, že to je taký už chaos a hanebnosť, čo sa tu deje aj dnes. A napríklad aj teraz v tomto momente to vidno, kedy vlastne uplynul čas klubu SaS kvôli, čo vyplýva z nejakej volebnej matematiky, ale pritom ako tu máme napríklad poslankyňu Kolíkovú, bývalú ministerku spravodlivosti, ktorá by mala čo k tomu povedať, mňa by to ešte zaujímalo, čo k tomu má hovoriť, a proste ten čas jednoducho nemôže využiť, lebo proste tak, tak rozhodla väčšina. A ja neviem, ja nie som nejaký úplne že fanúšik nejakých veľkých dramatických vyjadrení a tak ďalej, ale musím povedať, že očakával by som od predsedu Národnej rady, ktorý túto Národnú radu neriedi prvýkrát, a od týchto skúsených matadorov, ktorí sú tu už roky, že nejakým spôsobom k tejto, k tomuto parlamentu a k tomu, ako funguje, budú pristupovať ako o stupeň kultivovanejším spôsobom. Ako to, čo sme tu dneska zažili, je to proste ako nejaké dohadovanie sa jedného z podpredsedov s poslancom, proste prerušenie schôdze kvôli nejakému konfliktu, čo je ešte také ako kolorit. Potom ten výbor SIS, čo sa tiež zhodou okolností týka pani Kolíkovej, čo ma teda ako naozaj ako naštvalo, že ani diskusiu o tom nemôžme mať, že či sa nájde hodinová prestávka na to, aby mohol zasadnúť výbor k extrémne vážnej veci, s tým, že tu bolo nastúpené vedenie spravodajskej službe, s tým, že sa preberala vec, ktorá je absolútne urgentná v právomoci Národnej rady, ktorá je explicitne a exkluzívne definovaná pre Národnú radu, a na to pán predseda Národnej rady akože odvrkne pomaly ako na nejakej bytovej schôdzi, nás tu poučuje ako malé deti. Naozaj ja si myslím, že však môžme byť opoziční, koaliční, hocičo, ale však nejakú základnú, elementárnu kultúru, ako riadime tento parlament by sme mohli mať, a to je ako, tá je úplne, úplne už na nule.
9. schôdza NR SR - 9.deň - B. popoludní
Dátum: 2024-02-14
Poslanec: Dubéci, Martin (PS)
Druh vystúpenia: Vystúpenie s faktickou poznámkou

93. Ďakujem za slovo. A ďakujem za vecné vystúpenie, pán poslanec Malatinec, a teda pokúsim sa rovnako vecne na to odpovedať. No nevyrušujú nás tie komisie, teda ten zvýšený počet. Ako opakovane, myslím, každý z nás to tu v rozprave povedal, že je to viac-menej technická otázka viac-menej možno zbytočná. To, čo nás naozaj znepokojuje, to, čo aj priznal sám pán predkladateľ, že vlastne v druhom čítaní je ten reálny návrh, ktorý príde, a on nám ho ešte nechce prezradiť. A to si myslím, že je nie úplný spôsob, akým, akým by sa mala viesť diskusia o FPU. Konflikt záujmov určite je vec, ako priznám sa, nie neúplne som tomu rozumel, na čo ste narážali, a možno sa potom porozprávame naživo, priamo. Ale každopádne opäť nechápem, ako potom ten návrh naňho reaguje, lebo tá dozorná komisia sa zaoberá inými vecami, než je konflikt záujmov v komisiách. Viac teda o tom financovaní a účtovníctve a podobných veciach. To umelecké školstvo, ktoré spomínate, je téma, ktorá však široko diskutovala, a v podstate veľmi koncepčná vec o tom, že či študenti, ktorí študujú ešte na umeleckých školách a robia si projekty, ktoré sú súčasťou vlastne ich umeleckej výchovy, by mali byť financovaní z rezortu školstva, alebo by to malo byť suplované z ministerstva kultúry, kde potom tie peniaze chýbajú iným. Myslím si, že opäť odborná otázka a opäť vec, kde nie úplne rozumiem tomu, ako súvisí s kontrolnou komisiou. A ak štát si určuje aj priority, ak chce štát určovať priority, tak tie priority môže určiť už teraz prostredníctvom tých 20 %, ktoré môže komunikovať voči FPU, a potom FPU sa má podľa toho nastaviť. A ak sa nemýlim, tak sa posledných osem rokov, tak FPU urobil raz, teda ministerstvo kultúry urobilo raz, takže asi až taký, asi až taká priorita to nikdy ani za vlád nebola, resp. aj, aj vláda predošlá, predošlá bola s fungovaním FPU spokojná. (Ruch v sále.)
39. schôdza NR SR - 13.deň - B. popoludní
Dátum: 2025-09-29
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

Ďakujem za otázku, pán poslanec Ledecký, na tú odpo... odpoveď na ňu je asi: nie, nemá to zmysel, nie je to takto efektívne a teda rozhodne by sa verejné prostriedky nemali rozdeľovať len na základe nejakých subjektívnych politických rozhodnutí na výjazdových rokovaniach vlády podľa straníckej príslušnosti starostov a primátorov. Otázka je, že či vôbec táto forma pomoci je nejakým spôsobom efektívna alebo sú to skôr len, len piár aktivity, ja by som sa skôr priklonil k tomu druhému.
39. schôdza NR SR - 13.deň - B. popoludní
Dátum: 2025-09-29
Poslanec: Dostál, Ondrej (SaS)
Druh vystúpenia: Vystúpenie

Vážené kolegyne, vážení kolegovia dovoľte, aby som uviedol návrh zákona, ktorým sa mení a dopĺňa zákon č. 180/2013 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov, ktorý predkladáme na rokovanie Národnej rady Slovenskej republiky spolu s pánom poslancom Viskupičom. Je to jeden z tých návrhov, ktorým my chceme ukázať, že existujú riešenia ako usporiť verejné financie, ako konsolidovať a ozdraviť verejné financie. Nie tým spôsobom, že budeme alebo štát bude viacej peňazí ťahať z peňaženiek ľudí a firiem, ale tým spôsobom, že bude sporiť sám na sebe. Obsahom navrhovanej právnej úpravy je zrušenie okresných úradov tretieho typu s možnosťou ich nahradenia vysunutými pracoviskami tých okresných úradov, ktoré ostatnú existovať a tento návrh môže viesť k úspore v závislosti od zvoleného variantu od zhruba 2,5 mil. eur až po 10 mil. eur ročne, a bližšie o obsahu toho návrhu by som povedal v rozprave, do ktorej sa hlásim ako prvý.
39. schôdza NR SR - 11.deň - B. popoludní
Dátum: 2025-09-25
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

Pán poslanec Hlina, výborné vystúpenie. K tej žiadosti sme sa teda viacerí vyjadrili, aj teda predrečníčka, aj ty si to spomínal a spomínal si to opakovane. Vyjadrila sa k tomu aj pani ministerka, ktorá ma teraz asi nepočúva, ale mňa by to naozaj zaujímalo, že ako odhaduje, že koľko ľudí alebo aká časť domácností bude mať nárok na tú energopomoc. Lebo ona vo svojom úvodnom slove povedala, že je nemysliteľné, aby sme také množstvo ľudí naháňali s tými papierovými žiadosťami, alebo teda žiadosťami a teda neviem, či povedala 2 mil. alebo 2,5 mil., nechcem teraz zavádzať, to si už presne nepamätám, ale teda vyplýva z toho, že predpokladá pani ministerka, že bude adresná pomoc nastavená tak, že 2 mil. domácností budú mať nárok na poskytnutie adresnej energopomoci? Lebo v tom prípade by to teda asi nebola adresná energopomoc. Bola by to plošná energopomoc. A skôr by sa to blížilo tomu, o čom hovoril aj pán premiér Fico, že bude adresná pomoc poskytnutá deväťdesiatim percentám, alebo deväťdesiatim piatim percentám ľudí, tak rozumiem, že ak sa hovorí o takýchto číslach, tak to je asi zbytočné. Ale pokiaľ by tá pomoc bola skutočne adresná a skutočne by mala byť poskytnutá iba tým, ktorí to reálne potrebujú, tak určite by nešlo o dva milióny ľudí, ktorí museli dávať nejaké žiadosti.
39. schôdza NR SR - 11.deň - A. dopoludnia
Dátum: 2025-09-25
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

Pán poslanec Hajko, veľmi správne ste upozornili a teda robili ste to už aj v predchádzajúcich vystúpeniach na to prenášanie vecí, o ktorých by mal rozhodovať parlament na vládu a to prirovnávanie k tým zmocňovacím ustanoveniam, ku ktorým sa veľmi často v minulosti uchyľovali práve nedemokratické režimy. A vzhľadom na to, v akej dobe žijeme, je potrebné vnímať aj tento rozmer, na ktorý upozorňujete. teda nie je to len nejaká technikália, lebo samozrejme, že nejako sú podelené právomoci. Áno, vláda má právo prijímať nariadenia ministerstva, prijímajú vyhlášky. Parlament môže splnomocniť vládu alebo ministerstvo na to, aby vydali právny predpis nižšej právnej sily. Ale rozsah v ako sa to deje a charakter vecí, o ktorých sa má rozhodovať, naozaj, je taký že signalizuje, že by sme mali zbystriť pozornosť a dávať si pozor, čo sa to tu deje. Nedeje sa to tu dnes, dialo sa to včera, bude vo vzťahu k tomu hazardu, bude sa to diať určite aj v ďalších prípadoch. A veľmi dôležité je, aj vaše upozornenie, že vláda nielen že skracuje parlamentné legislatívne konanie, ale vynecháva štandardný legislatívny proces pred tým, ako príde návrh zákona do parlamentu, teda medzirezortné pripomienkové konanie, ktoré je priestorom na diskusiu o návrhu zákona a priestorom pre to, aby sa k nemu vyjadrila aj verejnosť vrátane odbornej verejnosti. Toto všetko pri takomto zrýchlenom procese odpadáva a znižuje to kvalitu výsledku.
39. schôdza NR SR - 11.deň - A. dopoludnia
Dátum: 2025-09-25
Poslanec: Dostál, Ondrej (SaS)
Druh vystúpenia: Vystúpenie v rozprave

Pán poslanec Hlina, veľmi správne si upozornil na nekonkretnosť toho návrhu. My, na základe toho, čo je nám tu predkladané, aby sme schválili v skrátenom legislatívnom konaní, vlastne ani nebudeme vedieť, ako bude tá energopomoc vyzerať a nebudeme vedieť, asi to podstatné, akému množstvu ľudí bude poskytnutá a v akej výške. Lebo teda je trochu rozdiel, či to bude 95%, ako hovoril Robert Fico, alebo to bude 5%, ako si hovoril ty, čo naozaj by bola adresná pomoc. Ale my to nevieme. Parlament schváli nejaký zákon o adresnej energopomoci a my, na základe toho zákona, ktorý bude schválený v skrátenom legislatívnom konaní, lebo určite si toho odhlasujete, na základe toho zákona nebude možné vedieť, či energopomoc bude poskytovaná 95% ľudí alebo 5%. To sa verejnosť dozvie až z toho nariadenia vlády, ktoré bude schválené na základe toho zákona. Tak pýtam sa, či je v poriadku, aby schvaľoval parlament zákony, na základe ktorých môže byť poskytnutá energetická pomoc v rozsahu stoviek miliónov eur a môže byť poskytnutá 5% ľudí a môže byť poskytnutá aj 95% ľudí. Zdá sa vám to v poriadku? Lebo mne sa toto v poriadku nezdá.
39. schôdza NR SR - 11.deň - A. dopoludnia
Dátum: 2025-09-25
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

Pán poslanec Hargaš, dožadovali ste sa konkretizácie toho, že ako bude alebo komu bude ohrozená ľudská dôstojnosť a aké hospodárske škody v akej výške hrozia, ak by takýto zákon nebol schválený. A ten nieže nebol schválený, ale nebo schválený v skrátenom legislatívnom konaní, lebo to tam má byť väzba na to, že ak sa nepôjde riadnym legislatívnym procesom, ale skráteným legislatívnym konaním, tak nastanú tie hospodárske škody alebo bude ohrozená ľudská dôstojnosť. Nieže ak vôbec nebude prijatý taký zákon. No, a ja by som rád upozornil, že niečo podobné požadujú aj koaliční poslanci, lebo trojica koaličných poslancov zo všetkých troch koaličných strán predložila do parlamentu novelu zákona o rokovacom poriadku, v ktorej sa uvádza, že návrh na skrátené legislatívne konanie by malo obsahovať aj konkretizáciu ohrozenia základných ľudských práv a slobôd alebo bezpečnosti alebo značných hospodárskych škôd hrozia v tých štátoch v prípade, že by sa návrh zákona neprerokoval v skrátenom legislatívnom konaní. Ono by to v zásade ani nebolo potrebné písať do zákona, lebo už súčasné znenie zákona je také, že ak sa k nemu pristúpi korektne, tak by mali byť tie dôvody uvedené konkrétne, rovnako ako by mala konkrétne byť uvedená tá mimoriadnosť okolností, ktoré odôvodňujú skrátené legislatívne konanie. No, ale preto, že sa to nedeje, tak je tu návrh na to, aby bolo to bližšie špecifikované v návrhu na skrátené legislatívne konanie, tak tí predkladatelia, ak to bude takto schválené, sa s tým budú musieť trochu viac, viac potrápiť. Nemusí to asi znamenať, že úplne presne do posledného eura, ale určite nie takto všeobecne ako nám to tu dnes predkladá, pani ministerka.
39. schôdza NR SR - 11.deň - A. dopoludnia
Dátum: 2025-09-25
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

Ďakujem za reakciu, pán poslanec Galek. V nadväznosti na to, čo si povedal, splnomocňujúce ustanovenie tam je na vydanie toho nariadenia vlády, ale nemožno si z toho urobiť nejakú predstavu, že ako konkrétne bude vyzerať, lebo tam nie je návrh toho nariadenia vlády, ktorý by v normálnom legislatívnom procese, procese zrejme bol priložený k návrhu zákona a poslanci by si mohli pozrieť, aká je predstava vlády o tom, že ako to nariadenie, ktoré bude vydané na základe zákona, ktorý schvália, bude vyzerať. A mňa by teda naozaj, ako hovoríš, zaujímalo, že čo sú tie, tie mimoriadne okolnosti alebo čo sa zmenilo od marca, resp. začiatku apríla, keď bol schválený ten, ten predchádzajúci zákon po dnes, že čo, čo sú tie mimoriadne okolnosti, ktoré sa, sa udiali, v čom je tá situácia iná, lebo o tých veciach vieme, vieme o nich, vieme o nich dlhodobo, vieme o nich nie je mesiace, ale, ale roky o tých podstatných parametroch, však nejaké, nejaké veci sa postupne, samozrejme, menia, ale nemá to charakter, ktorý by podstatne ovplyvnil to, že či budeme v situácii zvýšených oproti tomu pôvodnému stavu, alebo nie zvýšených cien, cien energií. A zaujímali by ma aj tie skutočné dôvody, ktoré sa ale nedozvieme, lebo to skrátené legislatívne konanie, ja mám pocit, že častokrát je využívané na to, že vláda sa chce vyhnúť diskusii a mať návrh čo najskôr schválený a pod strechou. Niekde je to možno iba neschopnosť v normálnom čase pripraviť, pripraviť návrhy tak, aby boli riadne prerokované... (Prerušenie vystúpenia časomerom.)
39. schôdza NR SR - 12.deň - A. dopoludnia
Dátum: 2025-09-26
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

Ďakujem, prijímam ospravedlnenie. No, chcem reagovať teda aj na ten fond aj na to, no to práve hovorím, že aj do toho fondu budete, najväčšia časť peňazí podľa mňa pôjde z vlády, lebo je tam aj uvedené, že vláda bude určovať a zároveň aj keď sa nezmestí do toho fondu a bolo by tam málo peňazí, vy hovoríte, že pred tým druhým režimom. No a tam tiež vláda určuje cez programovú vyhlášku, koľko pôjde peňazí, čiže na konci dňa, môže sa stať, že proste, že bude problém s peniazmi. To je tá prvá vec a potom to, čo vyčíta verejný ochranca práv, že vlastne iba pol roka sú peniaze a potom už pol roka nebudú peniaze, tak ten problém tu môže zostať a druhý problém je tá kombinácia tých kritérií, ktoré som ja povedal, že môže sa naopak stať, že bude tam peňazí, možno aj dosť, alebo málo, ale tie peniaze sa nebudú vedieť čerpať a nebudú sa vedieť čerpať z toho dôvodu, že tá kombinácia tých kritérií aj kvôli tej podmienke kategorizácie, aj kvôli tej tým ostatným kritériám, čo tam nastavujete, že nikto sa nebude vedieť akúže k tomu efektívne dostať. V tom prípade vlastne, že čo vy čo vy teraz vlastne robíte s tým zákonom je to, že vy úplne ako keby, že tie výnimky, že dávate na nich kritériá, ako keby to bola kategorizácia, ako keby to bola druhá kategorizácia, lebo takto funguje kategorizácia. Povie, že za akých presne podmienok to môže byť platené a vy teraz vlastne ako keby, že vytvárate druhý systém kategorizácie a potom si odstraňujete aj úplne výnimky. Ako som povedal, príde nejaká mamička samoživiteľka, ktorá vám nespadne do tých kritérií a vy nebudete mať následne možnosť, dajme tomu, jej dať úplne výnimkovú liečbu, že to sú tie riziká. To si treba povedať, že ale je dobré, že sa tu o tom bavíme, lebo podľa mňa ste si teraz už vedomí tých rizík a viete sa viete ich možno to ich nejak negovať, viete ich mitigovať. No. Ďakujem.
39. schôdza NR SR - 12.deň - A. dopoludnia
Dátum: 2025-09-26
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

Ďakujem, David, za tvoje vystúpenie. No ja mám dva také okruhy, poviem z toho zdravotníckeho hľadiska a potom poviem z toho otcovského hľadiska. Že ja mám takú situáciu, že pri našom dome niekto teda asi, ja neviem, či zo srandy alebo zo zaujímavostí osadil taký merač chôdze, že my tam normálne vidíme, ako rýchlo ideme. Ja teda napríklad teraz viem, že ja tiež som zrovna z tých, ktorí majú dva metre a ja chodím tak rýchlosťou 6-7 kilometrov. A príde mi to trošku absolútne teraz, že čo sa bude diať, že budú ma merať a keď prekročím tu, ja mám štandardnú rýchlosť, teda 6-7 kilometrov za hodinu, že čo sa stane, ako sa to bude vôbec vynucovať. Druhá vec: som otcom dcéry, ktorá má teda 4 roky, teraz prechádza na bicykel. Keď chodila na tom odrážadle, tak som to vedel odmerať, že teda chodila približne tých 5 kilometrov v hodine. A teraz máme problém, lebo ona vlastne na tom bicykli malom, keď sa učí bicyklovať, už vie celkom dobre bicyklovať, chodí tak tých 6-7-8 kilometrov v hodine. No a teraz keby išla pomalšie, však ===== dcéry, ktorá má teda štyri roky, teraz prechádza na bicykel, keď chodila na tom odrážadle, tak som to vedel odmerať, že teda chodila približne tých 5 km v hodine, a teraz máme problém, lebo ona vlastne na tom bicykli malom, keď sa učí bicyklovať, už vie celkom dobre bicyklovať, chodí tak tých 6, 7, 8 km v hodine. No a teraz keby išla pomalšie, však som to skúšal, že nech chodí pri mne, keď idem pomalšou chôdzou, tak padá z toho bicykla. A teraz tiež otázka, že chceme aj to kolega spomínal, decká vyhnať z bicyklov, ja ľudí ako ja, čo majú 2 m a chodia 6, 7-kilometrovou rýchlosťou, mám to odmerané kvôli tomu meraču, čo máme pri dome, čo sa bude diať? Budú ma pokutovať. Ja si myslím, že v tom najlepšom prípade to proste bude neuplatiteľný zákon, ktorý nevynútite, ale kolega to spomínal, že čo by tu napr. radšej mohli riešiť, ak vám prekážajú tie kolobežky, lebo ja poznám tie zdravotné štatistiky. Ak by ste sa do nich pozreli aj vy, tak by ste videli, že dva najčastejšie úrazy na urgentoch sú teda väčšinou, že buď niekto spadne na kolobežke, alebo decká na trampolínach. To sú naozaj zlé úrazy. A keď sa pozriete na tie kolobežky v meste, hocikde, v hocijakom meste, tak vidíte, že tí ľudia často chodia pod vplyvom alkoholu, sú tam dvaja na tej kolobežke, nemajú napr. helmy. A toto sú veci, ktoré sa dajú, podľa mňa, oveľa lepšie kontrolovať, že vidíte tých kolobežkárov, vidíte čo porušujú a je to ľahšie pozorovateľné a bolo by to aj lepšie vynútiteľné, tak prosím, ak by ste sa nad tým mohli ešte zamyslieť.
39. schôdza NR SR - 2.deň - A. dopoludnia
Dátum: 2025-09-10
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

65. Ja teda k tomu samotnému pozmeňováku, lebo som ho teraz práve teraz podpisoval kolegom zo SaS, ho podporíme. A zabraňuje to teda dvom situáciám, ktoré to rieši, ktoré sme tu, ktoré sme tu práve doteraz, sme sa o tom rozprávali. Ja som to spomínal, že nemáme istotu, či nejaký ďalší tender vôbec prebehne a že či nebude zvýhodňovaný na základe akože netendrového, nesúťažného prostredia nejaký jeden uchádzač, ktorý tu dneska je, napríklad LSE, ktorý už bol poverený teraz prvými stanicami. Takže prvá vec, ktorá teda ten pozmeňovák bude riešiť, však kolega ho bude predkladať, je taká, že vás zaväzuje k tomu, že poverte niekoho, keď tu máte krízový stav a niečo ste zbabrali, ale zároveň vás ten pozmeňovák a tá legislatíva zaviaže k tomu, že musíte urobiť nový tender, musíte vysúťažiť. Nemôžete tu niekoho bez súťaže donekonečna nebodaj poverovať. Druhá vec je, aby sme zabránili tomu, aby napríklad, lebo obchádzate, ten trhový strop tam momentálne nie je, aby ste sa nerozhodli napríklad, že LSE, ktorá dneska je najväčším poskytovateľom, je najväčším súkromným poskytovateľom ešte stále a nemohla sa zúčastniť nového tendra, pretože bola, neviem, usvedčená z čiernej, nelegálnej práce, tak preto ani vlastne sa nemohla zúčastniť nového tendra, tak aby sa nestalo, lebo už ste poverili prvými tromi alebo štyrmi bodmi túto spoločnosť, aj napriek tomu, že je usvedčená z čiernej práce, nelegálnej a nemôže byť novým poskytovateľom, tak teraz aby sa nestalo to, že túto spoločnosť poveríte všetkými bodmi náhodou, ktoré postupne začnú ako kebyže ukončovať sa. Čiže toto sú dve situácie, ktoré mne prekážajú, o ktoré aspoň by ste mali teda veľmi rýchlo vyriešiť. Toto ten pozmeňovák bude riešiť, však kolega ho za chvíľku prednesie. Ďakujem za pozornosť.